News Update: เงินเยนอ่อนค่าสุดในรอบ 20 ปี นโยบายการเงินญี่ปุ่นยังผ่อนคลาย สวนทางประเทศพัฒนาแล้ว แห่ขึ้นดอกเบี้ย - FINNOMENA
เงินเยนอ่อนค่าสุดในรอบ 20 ปี ผลจากส่วนต่างบอนด์ยีลด์ของญี่ปุ่นและสหรัฐฯ ที่ปรับตัวกว้างขึ้น ทำให้นักลงทุนคาดการณ์ว่า ธนาคารกลางญี่ปุ่น (BOJ) อาจออกมาตรการแทรกแซง
7 มิ.ย. 2565

เงินเยนอ่อนค่าสุดในรอบ 20 ปี ผลจากส่วนต่างบอนด์ยีลด์ของญี่ปุ่นและสหรัฐฯ ที่ปรับตัวกว้างขึ้น ทำให้นักลงทุนคาดการณ์ว่า ธนาคารกลางญี่ปุ่น (BOJ) อาจออกมาตรการแทรกแซง
ล่าสุด (7 มิ.ย.) ค่าเงินเยนอยู่ที่ 132.33 ต่อดอลลาร์ ต่ำสุดนับตั้งแต่ เม.ย. 2002 และยังอ่อนค่าสุดในรอบ 7 ปี เมื่อเทียบกับยูโร ขณะที่บอนด์ยีลด์ซื้อขายอยู่เหนือระดับ 3% สร้างแรงกดดันต่อรัฐบาลญี่ปุ่นที่กำลังเผชิญผลกระทบจากราคาสินค้าที่แพงขึ้น
เงินเยนที่อ่อนค่าทำให้ภาคธุรกิจและครัวเรือนในญี่ปุ่นเริ่มได้รับผลกระทบจากต้นทุนนำเข้าและราคาพลังงานที่แพงขึ้น โดยนี่ได้สร้างแรงกดดันต่อธนาคารกลางและรัฐบาลที่พยายามหลีกเลี่ยงวิกฤตค่าครองชีพก่อนการเลือกตั้งระดับชาติในอีกไม่กี่เดือนข้างหน้า
ตอนนี้ BOJ เป็นธนาคารกลางแห่งเดียวในกลุ่มประเทศพัฒนาแล้วที่ยังคงใช้นโยบายการเงินผ่อนคลายกระตุ้นเศรษฐกิจ อย่างไรก็ตาม Takuya Kanda ผู้จัดการทั่วไปของ Gaitame.com คาดการณ์ว่า ระดับเป้าหมายต่อไปของเงินเยนจะอยู่ที่ 135.15 เยน/ดอลลาร์
Shunichi Suzuki รมว.คลังของญี่ปุ่นออกมาประกาศในวันนี้ (7 มิ.ย.) ว่า รัฐบาลกำลังติดตามเรื่องนี้อย่างเร่งด่วน แต่การเคลื่อนไหวอย่างไม่เป็นระเบียบและไม่สอดคล้องกับปัจจัยพื้นฐาน อาจก่อนให้เกิดผลลบกับเศรษฐกิจ
โดยเมื่อวานนี้ (6 มิ.ย.) Haruhiko Kuroda ผู้ว่าการ BOJ ออกมายืนยันว่า นโยบายการเงินเข้มงวดไม่ใช่มาตรการที่เหมาะสม เศรษฐกิจญี่ปุ่นยังต้องใช้เวลาอีกมากในการฟื้นฟู เพราะการเติบโตของค่าจ้างยังไม่เพียงพอ
อ้างอิง: https://www.bloomberg.com/news/articles/2022-06-06/yen-at-new-two-decade-low-as-interest-rate-gap-with-us-widens?srnd=premium-asia&sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ญี่ปุ่น
เงินเยน
เยนอ่อน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA